บรรเทิง อับดุลบุตร

บันเทิง อับดุลบุตร หรือ ตนกูบราเฮม (11 พฤศจิกายน พ.ศ. 2468 - 11 พฤศจิกายน พ.ศ. 2514) เป็นอดีตสมาชิกสภาผู้แทนราษฎรจังหวัดปัตตานี 2 สมัย

ประวัติ 
บันเทิง อับดุลบุตร หรือ ตนกูบราเฮม เกิดเมื่อวันที่ 11 พฤศจิกายน พ.ศ. 2468 เป็นบุตรของพระยาพิพิธเสนามาตย์ (นิโวะ) และเป็นน้องชายของ พระพิพิธภักดี (ตนกูมุกดา อับดุลบุตร) สำเร็จการศึกษาชั้นมัธยมศึกษาปีที่ 6 สมรสกับสงวน อับดุลบุตร (สกุลเดิม ดาราชาติ) ชาวไทยเชื้อสายจีน และเป็นน้องสาวของสวาสดิ์ พิพิธภักดี ภรรยาของพระพิพิธภักดี (ตนกูมุกดา อับดุลบุตร) มีบุตร-ธิดา รวม 7 คน หนึ่งในนั้นคือ ทวีศักดิ์ อับดุลบุตร อดีต ส.ส. ปัตตานี 4 สมัย

บันเทิง อับดุลบุตร เสียชีวิต เมื่อวันที่ 14 พฤศจิกายน พ.ศ. 2514 สิริอายุรวม 46 ปี 

บุตร-ธิดา 7 คน

 ทิพย์สัมพันธ์ อับดุลบุตร
 ทวีศักดิ์ อับดุลบุตร
 บรรจง อับดุลบุตร
 เบญจ อับดุลบุตร
 ศรีสมร ม่าเหร็ม
 บรรเจิด อับดุลบุตร
 บพิตร อับดุลบุตร

การทำงาน 
บันเทิง มีอาชีพเป็นเกษตรกร ทำสวนยาง, สวนมะพร้าว และเป็นเสมียนอำเภอประจำอำเภอยะหริ่ง

งานการเมือง 
บันเทิงเข้าสู่วงการการเมืองแทนพี่ชายที่มีปัญหาสุขภาพ และได้รับเลือกตั้งเป็นสมาชิกสภาผู้แทนราษฎรครั้งแรกเมื่อเดือนกุมภาพันธ์ พ.ศ. 2500 สังกัดพรรคเสรีมนังคศิลา และได้รับเลือกตั้งรวม 2 สมัย

สมาชิกสภาผู้แทนราษฎร 
บันเทิง อับดุลบุตร ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดปัตตานี สังกัดพรรคเสรีมนังคศิลา
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดปัตตานี สังกัดพรรคสหประชาไทย

เครื่องราชอิสริยาภรณ์

อ้างอิง 

บุคคลจากอำเภอยะหริ่ง
ชาวไทยเชื้อสายมลายู
มุสลิมชาวไทย
สกุลอับดุลบุตร
ข้าราชการพลเรือนชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
พรรคเสรีมนังคศิลา
พรรคสหประชาไทย
ผู้ได้รับเครื่องราชอิสริยาภรณ์ ต.ม.